cyanic-selkie/wikianc huggingface dataset:
DC Extended Universe
Aquaman (2018)
Elokuussa 2014 raportoitiin, että Warner Bros. oli palkannut Will Beallin ja Kurt Johnstadin tekemään kumpikin erikseen Vesimies-elokuvalle käsikirjoituksen. Lokakuussa 2014 Warner Bros. julkisti virallisesti Aquamanin sekä Jason Momoan sen pääosan esittäjäksi. Kesäkuussa 2015 James Wan vahvistettiin elokuvan ohjaajaksi sekä valvomaan Kurt Johnstadin työtä käsikirjoittamisen parissa. Elokuvan tapahtumat sijoittuvat Justice Leaguen jälkeen. Heinäkuussa 2016 Will Beallin paljastettiin palaavan käsikirjoittajaksi, perustuen James Wanin ja Geoff Johnsin luomaan tarinaan. Joulukuussa Patrick Wilson valittiin näyttelemään Orm Mariusta / Merimestaria, Vesimiehen velipuolta. Tammikuussa 2017 Yahya Abdul-Mateen II valittiin näyttelemään Black Mantaa. Maaliskuussa Nicole Kidman vahvisti näyttelevänsä kuningatar Atlannaa, Vesimiehen äitiä. Huhtikuussa Dolph Lundgren valittiin näyttelemään Xebelin kuningas Nereusta. Heard palaa Justice Leaguesta Meran rooliin. Elokuvan muissa rooleissa Willem Dafoe näyttelee Nuidis Vulkoa, Temuera Morrison Vesimiehen isää Thomas Currya ja Ludi Lin Atlantiksen armeijan etulinjan komentajaa Murkia. Kuvaukset alkoivat Australiassa 2. toukokuuta 2017 ja päättyivät 21. lokakuuta 2017. Aquaman sai ensiesityksensä Lontoossa 26. marraskuuta 2018 ja ilmestyi elokuvateattereihin 21. joulukuuta 2018.
Shazam! (2019)
Lausumalla sanan ”Shazam!”, 14-vuotias Billy Batson, voi muuttua aikuiseksi supersankariksi. Opetellessaan voimiensa käyttöä, hän joutuu myös pysäyttämään Thaddeus Sivanan vapauttamat pahat voimat.
Elokuussa 2014 Dwayne Johnson vahvisti olevansa mukana Shazamista, aiemalta nimeltään Kapteeni Marvel, kertovan elokuvan toteuttamisessa. Syyskuussa Johnson paljastettiin näyttelevän Shazamin vihollista, Mustaa Adamia, Darren Lemken toimiessa käsikirjoittajana. Tammikuussa 2017 Henry Gaydenin paljastettiin työstävän uutta käsikirjoitusta. Heinäkuussa David F. Sandberg vahvistettiin elokuvan ohjaajaksi, ja ett' Johnson ei esiinnykään elokuvassa, mutta esittää pääosaa Mustan Adamin omassa elokuvassa. Esituotanto alkoi elokuussa 2017. Lokakuussa Zachary Levi vahvistettiin Shazamin esittäjäksi, kun taas Asher Angel valittiin Shazamin todellisen minän, Billy Batsonin, rooliin. Elokuvan pääroisto on tohtori Thaddeus Sivana, näyttelijänään Mark Strong. Jack Dylan Grazer, Grace Fulton, Jovan Armand, Ian Chen ja Faithe Herman näyttelevät Batsonin adoptiosisaruksia Frederick ”Freddy” Freemania, Mary Bromfieldia, Pedro Peñaa, Eugene Choita ja Darla Dudleya. Cooper Andrews ja Marta Milans näyttelevät Batsonin adoptiovanhempia. Djimon Hounsou näyttelee velho Shazamia, jolta Billy Batson sai voimansa. Kuvaukset alkoivat tammikuussa 2018 ja päättyivät 11. toukokuuta 2018. Kuvaukset sijoittuivat pääosin Torontoon, Kanadaan, sekä Pinewood Studiosin tiloihin että useisiin eri paikkoihin kaupungissa. Shazam! sai ensiesityksensä Torontossa 15. maaliskuuta 2019 ja ilmestyi elokuvateattereihin 5. huhtikuuta 2019.
Birds of Prey (2020)
Tultuaan Jokerin hylkäämäksi, Harley Quinn sekä nuori taskuvaras nimeltä Cassandra Cain joutuvat ongelmiin rikollisjohtaja Black Maskin kanssa, jolloin Harley joutuu liittoutumaan Mustan Kanarialinnun, Metsästäjättären ja Renee Montoyan kanssa suojellakseen Cainia.
Marraskuussa 2016 julkistettiin, että Birds of Prey, samannimiseen supersankariryhmään perustuva elokuva, oli kehitteillä, Christina Hodson olleessa sitoutuneensa käsikirjoittajaksi. Huhtikuussa 2018 Warner Bros. palkkasi Cathy Yanin ohjaajaksi, Margot Robbien, Sue Krollin ja Bryan Unklessin toimiessa projektin tuottajina ja Robbien palatessa Suicide Squadista Harley Quinnin rooliin. Elokuvan odotetaan olevan elokuvasarjan ensimmäinen R-ikärajoitettu (Suomessa 16) ja sillä on aiempia elokuvia pienempi budjetti. Birds of Preyn jäseninä elokuvassa ovat Harley Quinnin lisäksi Helena Bertinelli / Metsästäjätär, Dinah Lance / Musta Kanarialintu, Renee Montoya ja Cassandra Cain, joita näyttelevät Mary Elizabeth Winstead, Jurnee Smollett-Bell, Rosie Perez ja Ella Jay Basco. Elokuvan pääroisto on Roman Sionis / Black Mask, näyttelijänään Ewan McGregor. Elokuvan esituotanto alkoi heinäkuussa 2018 ja kuvaukset Los Angelesissa 14. tammikuuta 2019. Kuvaukset päättyivät 15. huhtikuuta 2019. Marraskuussa 2018 Robbie paljasti elokuvan koko nimen olevan Birds of Prey (And the Fantabulous Emancipation of One Harley Quinn). Birds of Prey sai ensiesityksensä Mexico Cityn Proyecto Publico Primissä 25. tammikuuta 2020 ja ilmestyi elokuvateattereihin 7. helmikuuta 2020.
Wonder Woman 1984 (2020)
Kylmän sodan aikana vuonna 1984, Diana Prince joutuu kohtaamisiin epäilyttävän liikemiehen Maxwell Lordin sekä entisen ystävänsä Barbara Minervan kanssa.
Kesäkuussa 2017 Geoff Johns ja Patty Jenkins alkoivat luonnostella tarinaa Wonder Womanin jatko-osalle. Heinäkuussa Johns ilmoitti työstävänsä elokuvan käsikirjoitusta. Saman kuukauden aikana jatko-osa julkistettiin virallisesti ja Gadot vahvisti palaavansa Ihmenaisen rooliin. Syyskuussa Jenkins sitoutui palaamaan ohjaajaksi ja Dave Callaham liittyi Jenkinsin ja Johnsin mukaan elokuvan käsikirjoittajaksi. Lisäksi elokuvan paljastettiin sijoittuvan kylmän sodan aikaan 1980-luvulle. Esituotanto alkoi joulukuussa 2017. Maaliskuussa 2018 Kristen Wiig valittiin näyttelemään Barbara Minervaa / Gepardia ja Pedro Pascal valittiin näyttelemään Maxwell Lordia. Tuotanto alkoi Washingtonissa ja Pohjois-Virginiassa 13. kesäkuuta 2018. Muita elokuvan kuvauspaikkoja ovat Warner Bros. Studiosin tilat Leavesdenissä, Yhdistyneessä kuningaskunnassa, sekä Teneriffa ja Fuerteventura, Kanariansaarilla. Wonder Woman 1984 sai ensiesityksensä DC FanDome -virtuaalitapahtumassa 15. joulukuuta 2020 ja ilmestyi elokuvateattereihin 25. joulukuuta 2020.
Zack Snyder’s Justice League (2021)
Justice Leaguen teatteriversion ristiriitaisen vastaanoton vuoksi ja koska Zack Snyder oli eronnut ohjaajan paikalta jälkituotannon aikana ja jättänyt elokuvan Joss Whedonin käsiin, tilannetta alettiin verrata elokuvan Teräsmies II tilanteeseen. Sekä Justice Leaguen Teräsmies II:n ohjaajat vaihtuivat ennen elokuvan valmistumista ja samalla elokuviin tapahtui merkittäviä muutoksia. Vuonna 2005 Richard Donner onnistui saamaan tehdyksi Teräsmies II:sta alkuperäisen suunnitelmansa mukaisen version nimeltä Teräsmies II: The Richard Donner. Uskoen, että Snyderilla oli riittävästi materiaalia saada tehdyksi alkuperäisen versionsa mukainen elokuva, fanit alkoivat kampanjoida ”Snyder Cutin” puolesta, uskoen Snyderin alkuperäisen vision olevan yhteensopivampi DCEU:n edellisten elokuvien kanssa, vaikka Snyder itse oli asiasta eri mieltä. Warner Bros. ei aluksi kommentoinut lainkaan mahdollisuutta ”Snyder Cutin” ilmestymisestä.
Maaliskuussa 2019 Snyder vahvisti, että hänen alkuperäinen versionsa elokuvasta oli olemassa ja että sen julkaisu riippuisi Warner Brosista. Marraskuussa Warner Brosin ei uskottu julkaisevan Snyderin versiota Justice Leaguesta teattereihin tai edes HBO Maxiin. Joulukuussa Snyder kuitenkin julkaisi Vero-tililleen kuvan teräksistä filmikelalaatikoista, joissa luki ”Z.S. J.L Director's cut” ja kuvateksti ”Is it real? Does it exist? Of course it does.” Zack Snyder’s Justice League julkaistiin HBO Maxiin 18. maaliskuuta 2021.
The Suicide Squad: Suicide Mission (2021)
thumb|upright=0.70|James Gunn, The Suicide Squad: Suicide Missionin ohjaaja ja käsikirjoittaja. Uusi versio Iskuryhmä X:stä lähetetään suorittamaan tehtävää Etelä-Amerikassa sijaitsevaan Corto Maltesen saarivaltioon.
Maaliskuussa 2016 ilmoitettiin, että Suicide Squadille on kehitteillä jatko-osa. Vuoden 2017 aikana Adam Cozad palkattiin käsikirjoittajaksi yhdessä Zak Pennin kanssa. ja elokuva julkistettiin San Diego Comic-Conissa nimellä Suicide Squad 2. Syyskuussa 2017 Gavin O’Connor palkattiin elokuvan ohjaajaksi, Ayerin vetäydyttyä projektista, ja käsikirjoittavan elokuvan yhdessä Anthony Tambakisin, David Bar Katzin ja Todd Stashwickin kanssa. Käsikirjoituksen lopullinen luonnostelma valmistui lokakuussa 2018, mutta O’Connor erosi projektista ristiriitaisen aikataulunsa vuoksi. Warner Bros. keskeytti elokuvan tuotannon, koska piti käsikirjoitusta liian paljon samanlaisena kuin Birds of Preyllä. Tammikuussa 2019 elokuvan uudeksi nimeksi paljastettiin The Suicide Squad (kansainväliseltä nimeltään The Suicide Squad: Suicide Mission) ja James Gunn vahvistettiin sen ohjaajaksi, Gunnin valittua kyseisen projektin useiden Warner Brosin projektien, mukaan lukien Man of Steelin jatko-osan, joukosta. Maaliskuussa Idris Elba liittyi näyttelijäkaartiin. Hänet palkattiin alun perin korvaamaan Smith Deadshotin näyttelijänä, koska Smith ei aikataulunsa vuoksi voinut itse palata rooliin, mutta Elban päätettiinkin näyttelevän aivan uutta hahmoa, jotta Smith voisi palata tulevissa elokuvissa. Margot Robbie, Joel Kinnaman, Jai Courtney ja Viola Davis palaavat ensimmäisestä elokuvasta tuttuihin rooleihinsa, David Dastmalchianin, Daniela Melchiorin, Steve Ageen, Michael Rookerin, Peter Capaldin, Taika Waititin, Alice Bragan, Sean Gunnin, Juan Diego Botton, Storm Reidin, Nathan Fillionin, Flula Borgin, John Cenan, Joaquín Cosíon ja Pete Davidsonin liittyessä näyttelijäkaartiin. Tuotanto alkoi 20. syyskuuta 2019 Pinewood Studiosin tiloissa Atlantassa ja lisäkuvauksia tehtiin Panamalla, kunnes tuotanto päättyi 28. helmikuuta 2020. The Suicide Squad: Suicide Mission sai ensiesityksensä Iso-Britanniassa 30. heinäkuuta 2021 ja ilmestyi elokuvateattereihin 5. elokuuta 2021.
Black Adam (2022)
right|thumb|150px|upright=0.65|Jaume Collet-Serra, Black Adamin ohjaaja. Syyskuussa 2014, oltuaan aiemmin harkittuna Shazamin tai Lobon näyttelijäksi, Dwayne Johnson valittiin Mustan Adamin näyttelijäksi DC Extended Universeen. Hahmon oli tarkoitus tehdä ensiesiintymisensä elokuvassa Shazam!, mutta tammikuussa 2017 elokuvan tuotantostudiot päättivät jakaa hahmot erillisiin elokuviin, joista toinen keskittyisi Mustan Adamin alkuperätarinaan. Johnson, joka oli kiinnitetty tuottajaksi, kertoi että kaksi hahmoa kohtaisi tulevassa elokuvassa. Lokakuussa Adam Sztykiel palkattiin käsikirjoittajaksi. Tuottaja Hiram Garcia lupasi elokuvan tulevan olemaan väkivaltainen, kuten sarjakuvat, joihin se perustuu. Kesäkuussa 2019 Jaume Collet-Serra palkattiin elokuvan ohjaajaksi, Beau Flynnin, Johnsonin, Hiram Garcian, Dany Garcian ja Scott Sheldonin ollessa kiinnitettyinä tuottajiksi. Kuvaukset alkavat huhtikuussa 2021 ja päättyivät saman vuoden heinäkuussa. Black Adam sai ensiesityksensä Mexico Cityssä 30. heinäkuuta 2021 ja ilmestyi elokuvateattereihin 21. lokakuuta 2022.
Viola Davis palaa Suicide Squad -elokuvista sekä HBO Max-sarjasta Peacemaker näyttelemään Amanda Walleria.
Shazam! Fury of the Gods (2023)
Shazamin! kehitystyö alkoi huhtikuussa 2019 Henry Gaydenin palatessa käsikirjoittajaksi. David F. Sandberg palasi ohjaajaksi ja Peter Safran tuottajaksi. Chris Morgan palkattiin ylimääräiseksi käsikirjoittajaksi Henry Gaydenin ohelle. Asher Angel palasi Billy Batsonin rooliin ja Zachary Levi hänen Shazam-avatarinsa rooliin. Lisäksi suurin osa muista Shazam-perheen näyttelijöistä palasi myös rooleihinsa, mutta Mary Bromfieldin näyttelijä Grace Fulton näyttelee tällä kertaa itse Maryn Shazam-avatarta. Elokuussa 2020 pidetyssä DC FanDomessa paljastettiin, että elokuvan jatko-osan nimi on ''Shazam! Fury of the Gods''. Kuvaukset alkoivat toukokuuta 2021 Atlantassa ja kestivät elokuuhun asti. ''Shazam! Fury of the Gods'' sai ensiesityksensä Hollywoodissa 14. maaliskuuta 2023 ja ilmestyi elokuvateattereihin 17. maaliskuuta 2023.
The Flash (2023)
right|thumb|upright=0.45|Andy Muschietti, The Flashin ohjaaja. Heinäkuussa 2013 Greg Berlanti kehitti Warner Brosille elokuvaa Barry Allenistä / Salamasta. Lokakuussa 2014 Warner Bros. julkisti elokuvan nimellä The Flash ja ilmoitti sen suunnitelluksi ensi-illaksi 16. maaliskuuta 2018. Ezra Miller on valittu näyttelemään Salamaa. Alkuperäisen käsikirjoituksen luonnostelivat Berlanti, Chris Brancato, Michael Green ja Marc Guggenheim. Elokuvan käsikirjoittajiksi valittiin alun perin Phil Lord ja Chris Miller, joita kaavailtiin alun perin myös ohjaajiksi. Seuraavien kahden vuoden aikana Seth Grahame-Smith ja Rick Famuyiwa olivat kumpikin olleet sitoutuneina elokuvan ohjaajaksi, mutta eronneet studion kanssa sattuneiden luovien erimielisyyksien vuoksi. Tammikuussa 2017 Joby Haroldin palkattiin tekemään uusi käsikirjoitus. Heinäkuussa 2017 elokuvan nimi muutettiin muotoon Flashpoint, joka perustuu samannimiseen sarjakuvaan. Dan Mazeau liittyi mukaan yhdeksi käsikirjoittajista. Maaliskuussa 2018 John Francis Daley ja Jonathan Goldstein olivat neuvotteluissa elokuvan ohjaajiksi. Elokuvan tyylin odotettiin muistuttavan Paluu tulevaisuuteen -elokuvia. Miller paljasti juonen liittyvän Nopeusvoimaan ja multiversumiin. Maaliskuussa 2019 Miller palkattiin laatimaan uusi käsikirjoitusluonnos Grant Morrisonin kanssa muiden käsikirjoittajien kanssa ilmenneiden luovien erimielisyyksien vuoksi. Heinäkuussa 2019 Daley ja Goldstein erosivat projektista ja Andy Muschietti ja Christina Hodson palkattiin tilanne uudeksi ohjaajaksi ja käsikirjoittajaksi. Barbara Muschietti ja Michael Disco liittyivät mukaan tuottajaksi. Kuvaukset alkoivat huhtikuussa 2021, Warner Bros. Studiosin tiloissa, Leavesdenissä, Hertfordshiressa, Englannissa, ja ne saatiin päätökseen lokakuussa. The Flash sai ensiesityksensä Grauman’s Chinese Theatressa, Hollywoodissa, 12. kesäkuuta 2023 ja ilmestyi elokuvateattreihin 16. kesäkuuta 2023.
The Flash tutkii multiversumia, Nopeusvoimaa ja useita vaihtoehtoisia versioita supersankareista, mukaan lukien Michael Keatonin näyttelemää versiota Bruce Waynestä / Batmanistä (joka oli pääosassa elokuvissa Batman (1989) ja Batman – paluu (1992))  ja Sasha Callen näyttelemää Kara Zor-Eliä / Terästyttöä. Lisäksi Ben Affleck palaa näyttelemään DCEU:n versiota Bruce Waynestä / Batmanistä, kun taas Michael Shannon ja Antje Traue, jotka näyttelivät kenraali Zodia ja Faora-Ulia Man of Steelissä, näyttelevät vaihtoehtoisia versioita hahmoistaan. Ron Livingston näyttelee Barryn isää, Henry Allenia, korvaten Billy Crudupin joka näytteli hahmoa Justice Leaguessa, ja Kiersey Clemons palaa Justice Leaguen ohjaajan versiosta näyttelemään Iris Westiä.
DC Studiosin uusien toimitusjohtajien, James Gunnin ja Peter Safranin, mukaan The Flash ”uudelleenkäynnistää” DCEU:n, ja sen tarina johdattaa DCEU:n viimeisiin elokuviin, Blue Beetleen ja Aquaman and the Lost Kingdomiin, sekä DC Universen ensimmäiseen lukuun, ”Gods and Monstersiin”. Gunn selitti myöhemmin, että The Flash tulee muuttamaan joitain yksityiskohtia ja hahmoja, mutta myös säilyttäisi osan niistä samanlaisina kuin DCEU:ssa.
Blue Beetle (2023)
Marraskuussa 2018 kaavailtiin elokuvaa Jaime Reyesin versiosta Blue Beetlestä, Gareth Dunnet-Alcocerin ollessa kiinnitettynä käsikirjoittajaksi. Helmikuussa 2021 Ángel Manuel Soto sitoutui ohjaajaksi, ja Xolo Maridueña valittiin elokuussa hahmon näyttelijäksi. Kuvausten suunnitellaan alkavan vuoden 2022 alussa. Sen suunniteltiin alun perin olevan HBO Max -alkuperäiselokuva, mutta se päätettiinkin lopulta julkaista elokuvateattereissa. Blue Beetle sai ensiesityksensä El Pasossa, Texasissa, sekä Grauman’s Chinese Theatressa, Hollywoodissa, 15. elokuuta 2023 ja ilmestyi elokuvateattreihin 18. elokuuta 2023.
DC Studiosin uusien toimitusjohtajien, James Gunnin ja Peter Safranin, mukaan Blue Beetlen tapahtumat sijoittuvat suoraan The Flashin tapahtumien jälkeen, DCEU:n ”uudelleenkäynnistyttyä”, niin ettei Blue Beetlen tarina ole lainkaan yhteydessä sen aiempiin elokuviin, ja että se voi olla osa DC Universea.
Peacemaker (2022–)
Syyskuussa 2020 James Gunn julkisti televisiosarjan, joka keskittyisi Christopher Smithiin / Rauhantekijään. Se tultaisiin julkaisemaan HBO Maxiin ja Peter Safran on yksi sen vastaavista tuottajista. John Cena, Steve Agee ja Jennifer Holland palaavat The Suicide Squad: Suicide Missionista (2021) Rauhantekijän, John Economosin sekä Emilia Harcourtin rooleihin. Lisäksi Chris Conrad näyttelee sarjassa Adrian Chasea / Vigilantea. Kuvaukset alkoivat Vancouverissa tammikuussa 2021 ja päätyvät heinäkuussa 2021. Peacemakerin ensimmäinen tuotantokausi koostui kahdeksasta jaksosta, joista kolme ensimmäistä julkaistiin 13. tammikuuta 2022 ja loput viikoittain 17. helmikuuta asti.
Toistuvat näyttelijät ja hahmot
Tässä taulukossa luetellaan vain useammassa elokuvassa esiintyvät hahmot.
<blockquote class="toccolours" style="text-align:justify; width:95%; float:center; padding: 5px 5px 5px 5px; display:table;"> Lyhenteiden merkitykset
Aquaman and the Lost Kingdom (2023)
Lokakuussa James Wan kertoi ensimmäisen elokuvan jättäneen tarkoituksella tilaa jatko-osalle. Jason Momoa paljasti myöhemmin, että hänellä oli jo idea jatko-osaa varten ja esitteli idean Emmerichille ja tuottaja Peter Safranille. Warner Bros. oli jo joulukuussa päättänyt toteuttaa jatko-osan, Aquamanin suurten lipputulojen johdosta. Tammikuussa 2019 jatko-osan kehitystyön vahvistettiin virallisesti olevan meneillään, studion kaavaillessa Wania palaamaan ohjaajaksi. Seuraavan kuukauden aikana David Leslie Johnson-McGoldrick, yksi ensimmäisen elokuvan käsikirjoittajista, palasi jatko-osan käsikirjoittajaksi. Jason Momoalla on suurempi luova rooli jatko-osan toteuttamisessa ja hän on esitellyt Warner Brosille oman ideansa hahmon kokonaistarinasta. Patrick Wilson ja Yahya Abdul-Mateen II palaavat Merimestarin ja Black Mantan rooleihin. Huhtikuussa 2021 Pilou Asbaekin raportoitiin olevan valittu tuntemattomaan rooliin. Kesäkuussa 2021 elokuvan viralliseksi nimeksi paljastettiin Aquaman and the Lost Kingdom. Kuvaukset alkoivat kesäkuussa 2021. Elokuvan suunniteltu ensi-ilta on 25. joulukuuta 2023.
Batgirl
Maaliskuussa 2017 julkistettiin Batgirl-elokuva, jonka ohjaisi ja käsikirjoittaisi Joss Whedon. Whedon vetäytyi ohjaajan paikalta helmikuussa 2018. Huhtikuussa Birds of Preyn käsikirjoittaja Christina Hodson palkattiin Batgirlin uudeksi käsikirjoittajaksi. Marraskuussa 2019 studio etsi elokuvalle naispuolista ohjaajaa Whedonin tilalle. Joulukuussa 2020 Walter Hamada paljasti elokuva suunniteltaisiin julkaistavaksi suoraan HBO Maxiin. Toukokuussa 2021 Adil El Arbi and Bilall Fallah palkattiin elokuvan ohjaajiksi sekä Kristin Burr tuottajaksi. Heinäkuussa Leslie Grace valittiin Barbara Gordonin / Batgirlin rooliin. Lokakuussa J. K. Simmonsin vahvistettiin palaavan James Gordonin rooliin, minkä lisäksi Jacob Scipio valittiin tuntemattomaan rooliin, ja Brendan Fraser valittiin näyttelemään Tulikärpästä. Joulukuussa Michael Keatonin paljastettiin palaavan The Flashissä esiintyvän vanhemman Bruce Waynen / Batmanin rooliin. Kuvaukset alkoivat Glasgow’ssa marraskuussa 2021. Batgirl oli tarkoitus julkaista HBO Maxissa vuonna 2022, mutta elokuussa 2022 ilmoitettiin, ettei elokuvaa julkaista missään muodossa. Sitä on kutsuttu yhdeksi kalleimmista perutuista elokuvatuotannoista: elokuva oli lähes valmis ja sen tuotantoon käytettiin 90 miljoonaa dollaria.
Geminos
Geminos Rhodoslainen (, ; 1. vuosisata eaa./jaa.) oli antiikin kreikkalainen tähtitieteilijä, matemaatikko ja stoalaiseen koulukuntaan kuulunut filosofi. Hänen elinajakseen on arvioitu 130–60 eaa. tai 10 eaa. – 60 jaa.
Geminoksen katsotaan opiskelleen Rhodoksen koulussa ja myöhemmin Poseidonioksen alaisuudessa. Hän kirjoitti uransa aikana johdantoteoksia matematiikkaan ja tähtitieteeseen. Hänen tähtitieteelliset havaintonsa sisältävät muun muassa havainnon siitä, että päivän pituus vaihtelee eri puolilla maailmaa. Hänen teoksensa Isagoge perustui Hipparkhoksen teoksiin.
Hänen matemaattiset teoksensa jakoivat matematiikan puhtaaseen ja sovellettuun matematiikkaan. Puhtaaseen matematiikkaan kuuluivat lukuteoria ja lukujen erilaiset ominaisuudet. Sovellettuun matematiikkaan kuuluivat maanmittaus, musikaalinen harmonia, optiikka, tähtitiede, mekaniikka ja kirjanpito.
Kuussa oleva kraatteri Geminus on nimetty hänen mukaansa.
Syklinen monikulmio
pienoiskuva|Syklinen kahdeksankulmio, joka on [[konkaavi|konkaavi monikulmio.]] pienoiskuva|Konsyklisistä pisteistä voidaan helposti piirtää ympyrän keskipisteen paikka. pienoiskuva|Syklinen kuusikulmio, joka on kompleksinen. Syklinen monikulmio eli ympyrän sisään piirretty monikumio on geometriassa monikulmio, jonka kaikki kärjet sijaitsevat ympyrän kehällä. Tällöin voidaan sanoa, että kärkipisteet ovat konsykliset ja että monikulmio on syklinen.
Ympyrää, jonka sisään on piirretty monikulmio, voidaan kutsua ulkoympyräksi eli monikulmion ympäri piirretyksi ympyräksi. Monikulmion sivuja kutsutaan silloin myös jänteiksi. Kärkien välille piirrettyjä janoja sanotaan monikulmion lävistäjiksi.
Matti Paloheimo (juristi)
Matti Rafael Paloheimo (21. kesäkuuta 1924 Helsinki – 8. syyskuuta 2012 Espoo ) oli suomalainen juristi. Hän oli Korkeimman hallinto-oikeuden hallintoneuvos vuodesta 1973.
Amerikansipi
Koko ja ulkonäkö
Amerikansipin pää ja selkä yksivärisen ruskeat, rinta ja vatsa muuten valkoiset, mutta niissä on harvakseltaan ruskeita pilkkuja. Sillä on tumma silmä, oranssi nokka, melko pitkät keltaiset jalat. Amerikansipi on helpoin tunnistaa nyökkivästä, västäräkkimäisestä liikehdinnästään. Sen pituus 20 senttiä, siipien kärkiväli 35 senttiä ja paino noin 35–50 grammaa.
Levinneisyys ja elinympäristö
Amerikansipi pesii Alaskassa, Kanadassa ja Yhdysvalloissa lukuun ottamatta kaakkoa ja keskietelää. Maailman populaation koko on noin 250 000 yksilöä ja lajin kanta on elinvoimainen. Se talvehtii Keski- ja Etelä-Amerikassa, pieni osa Yhdysvaltain eteläosissa. Amerikansipi on pesinyt Skotlannissa vuonna 1975. Se elää samanlaisilla kivikkoisilla ja kallioisilla rannoilla kuin rantasipi.
Lisääntyminen
Amerikansipin pesä on kuoppa maassa kasvillisuuden suojassa. Naaras munii neljä munaa, joita molemmat puolisot hautovat 21–22 päivää. Naaraalla on toisinaan kaksi koirasta, joista toinen joutuu itse hautomaan oman pesyeensä. Poikaset ovat pesäpakoisia ja etsivät itse ruokansa. Ne oppivat lentämään 18–21 päivän ikäisinä. Amerikansipi saavuttaa sukukypsyyden 1–2-vuotiaana.
Ravinto
Amerikansipi syö etupäässä maassa eläviä hyönteisiä, myös muita selkärangattomia.
Viulukonsertto nro 2 (Prokofjev)
Sergei Prokofjev sävelsi toisen viulukonserttonsa g-mollissa (op. 63) vuonna 1935. Ensimmäistä kertaa teos esitettiin Madridissa 1. joulukuuta 1935. Viulistina oli Robert Soetens, orkesterina Madridin sinfoniaorkesteri ja kapellimestarina Enrique Arbós.
Kurt Bendlin
Kurt Bendlin (s. 22. toukokuuta 1943 Massort) on saksalainen kymmenottelija ja olympiamitalisti.
Bendlin teki toukokuussa 1967 Heidelbergissä kymmenottelun maailmanennätyksen 8 319 pistettä (nykyisellä taulukolla 8 235 pistettä). Méxicon 1968 olympialaisissa hän saavutti pronssia 8 064 pisteellä. Maailmanennätyksen hän menetti joulukuussa 1969 olympiavoittaja William Toomeylle. Helsingin EM-kilpailuissa 1971 Bendlin keskeytti ottelunsa.
Lentopallon Liigacup 2010
Lentopallon liigacup on uusi, syyskaudella 2010 aloitettu kilpailumuoto, jossa kilpailevat pääasiassa Lentopallon Mestaruusliigan joukkueet muutaman ykkössarjalaisen kanssa. Cupin loppuottelut pelattiin samana päivänä perinteisen Suomen Cupin loppuotteluiden kanssa. Ensimmäiset liigacupin voittajat olivat miesten puolella Team Lakkapää ja naisissa LP Salon viesti.
Twofish
Kehitys
Twofish oli yksi viidestä finalistista Advanced Encryption Standard-kilpailussa, jossa valittiin DES-salauksekselle seuraajaa. Twofish on myös patentoimaton ja ilmainen.
Bruce Schneier, John Kelsey, Doug Whiting, David Wagner, Chris Hall ja Niels Ferguson kehittivät Twofish-salauksen vuonna 1998. Twofish on kehitetty Blowfish-salausmenetelmästä, jonka kehitti Bruce Schneier.
Twofish samoin kuin Blowfish ja DES käyttävät Feistel-salausta.
Kryptoanalyysi
Paras tunnettu hyökkäys Twofishille on vuonna 2000 Shiho Moriain ja Yiqun Lisa Yinin julkaisema typistetty differentiaalinen kryptoanalyysi, joka pätee koko salausmenetelmälle. Julkaisun mukaan on mahdollista löytää typistettyä differentiaalia noudattava lohkopari noin 251:lla valitulla lähdetekstillä. Vuonna 2005 Schneier torjui analyysin hyödyllisyyden sellaisenaan, joskin myönsi, että kryptoanalyysiä voi ehkä käyttää tunnistushyökkäyksessä.
Talletus
Talletus voi tarkoittaa suomen kielessä seuraavia:
Wikipediassa on talletuksesta kolme erillistä artikkelia:
Cornelia Sideri
Cornelia Sideri (s. 29. joulukuuta 1938 - 11. marraskuuta 2017 ) oli romanialainen meloja. Hän kilpaili vuoden 1964 kesäolympialaisissa Tokiossa ja sai pronssia 500 metrin kajakkikaksikossa yhdessä Hilde Lauerin kanssa.
Hans-Joachim Walde
Hans-Joachim Walde (28. kesäkuuta 1942 Ober Gläsersdorf – 18. huhtikuuta 2013 Jever ) oli saksalainen kymmenottelija ja olympiamitalisti.
Walde saavutti pronssia Tokion 1964 olympialaisten kymmenottelussa tuloksella 7 809 pistettä. Méxicon 1968 olympialaisissa hän saavutti hopeaa 8 111 pisteellä. Helsingin EM-kilpailuissa 1971 hän saavutti pronssia 7 951 pisteellä. Münchenin 1972 olympialaisissa hän keskeytti.
Walde voitti kymmenottelun Tokion universiadeissa 1967 tuloksella 7 819 pistettä.
Elämäntyönsä Walde teki Frisian Sanden sairaalan urheilulääkärinä.
Alexander Cudmore
Alexander Cudmore (10. helmikuuta 1888 Saint Louis, Missouri – 18. joulukuuta 1944 Saint Louis, Missouri) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa ja kuului siellä hopeaa saaneeseen Christian Brothers College -joukkueeseen.
Makiba no shōjo Katri
Makiba no shōjo Katri (, ”Katri, laitumien tyttö”) on animesarja, joka perustuu suomalaisen Auni Nuolivaaran romaaniin Paimen, piika ja emäntä (1936). Sarjaa esitettiin alun perin Japanissa vuonna 1984 osana Nippon Animationin lapsille suunnattua Sekai meisaku gekijōban -sarjaa. Nimikkeen alla on tuotettu myös monia muita piirrossarjoja, jotka perustuvat lastenkirjoihin ympäri maailmaa. Makiba no shōjo Katri -sarjaa ei ole koskaan esitetty tai julkaistu Suomessa.
Sarjan alkuperäismusiikin on säveltänyt Hideki Fuyuki. Sarjan alkutunnuskappaleen "Love With You ~Ai no Present~" ja lopputunnuskappaleen "Kaze no komoriuta" esittää Chie Kobayashi. Sarjassa soi myös Jean Sibeliuksen "Finlandia".
Parooninmäki
Parooninmäki on kaupunginosa Riihimäellä, yhdystien 2850 varrella. Alue alkoi rakentua 1940-luvulla Riihimäen kauppalan ostamille maille ja rakentaminen on jatkunut aina 2000-luvulle asti. Parooninmäkeen kuuluva Korttionmäen alue liitettiin kaupunginosaan 1950-luvulla, kun Erkylän kartano myi maistaan 55 hehtaaria Riihimäen kauppalalle. Korttionmäen aluetta on kuitenkin alettu rakentaa asuinalueeksi vasta 2000-luvulla. Alueen väkiluku oli 817 vuonna 2015. Kaupunginosan pohjoisosassa on Parooninmäen teollisuusalue. Eteläosassa, Korttionmäen alueella on omakotitaloaluetta, joka on erityisesti lapsiperheiden suosimaa aluetta. Alueella toimii päiväkoti ja siellä on myös leikkipuisto Sammalpuisto.
Bulimia nervosa
Bulimia nervosa, ahmimishäiriö tai bulimia on syömishäiriö, jossa henkilöllä on toistuvia ahmimiskohtauksia, joita seuraa hallitsemattomuuden tunne. Ahmimisen jälkeen ruoasta pyritään pääsemään eroon esimerkiksi oksentamalla, ulostuslääkkeillä tai paastolla. Bulimiaan sairastuvat ovat useimmiten nuoria tyttöjä tai naisia, mutta myös muut voivat sairastua siihen. Bulimian syytä ei tiedetä, mutta sen arvellaan liittyvän länsimaiden hoikkaan kehoideaaliin ja huonoon itsetuntoon. Bulimia alkaa yleensä epäonnistuneen laihdutusyrityksen seurauksena.
Syyt ja riskitekijät
Syömishäiriön tarkkoja syitä ei tiedetä, mutta on arveltu, että keskeisessä asemassa on länsimaiden ideaali hoikasta kehosta ja siihen pyrkivät liikunnan ja ruokavalion muodot. Perfektionismiin pyrkiminen ja huono itsetunto lisäävät vaaraa sairastua häiriöön. Myös läheisten ulkonäöstä huomauttaminen lisää riskiä. Jotakin vaikutusta sairauden puhkeamiseen on myös stressillä.
Sairauteen saattaa liittyä geneettistä alttiutta: jos lähisukulaisella on todettu bulimia, oma riski siihen sairastumiseen on kasvanut. Kromosomeissa 10 ja 11 sijaitsevat geenit vaikuttavat alttiuteen sairastua bulimiaan. Bulimiaan sairastumisen alttius on voimakkaasti perinnöllistä; kaksostutkimusten perusteella bulimisen oireyhtymän periytyvyys on tasoa 54–83 prosenttia. Tämä on lähes yhtä voimakas periytyvyys kuin anoreksian geneettinen periytyvyys, joka on tasoa 88 prosenttia.
Oireet
Bulimia nervossa henkilöllä on ahmintakohtauksia, joissa syödään lyhyessä ajassa tavallista suurempia määriä energiapitoista ruokaa. Tästä seuraa hallinnan menettämisen tunne, jonka jälkeen yleensä bulimiaa sairastava pyrkii oksentamaan ruoan. Ahmimista tapahtuu yleensä ainakin pari kertaa viikossa ja niihin liittyy pakonomaista tarvetta välttää lihomista oksentamalla tai käyttämällä ulostuslääkkeitä.
Bulimian oireita:
Ahmimiskohtausten ja (tavallisimmin) oksentamisten välillä oleva aika vaihtelee runsaasti. Vakavammin sairastuneilla sitä saattaa esiintyä päivittäin; yleensä kohtaukset koetaan häpeällisinä ja pyritään pitämään muilta salassa, ja muiden seurassa syödään normaalisti. Olennaista on pyrkimys päästä ahmitusta ruoasta eroon. Tämä tapahtuu useimmiten itse aiheutetulla oksentamisella, mutta myös laksatiivien käyttö on yleistä. Lihomista saatetaan yrittää estää myös runsaalla liikunnalla tai paastoamisella.
Ahmimiskohtaukset rajoittuvat yleensä paljon hiilihydraattia ja rasvaa sisältävän, proteiiniköyhän valmisruoan nauttimiseen. Esimerkkejä ovat makeiset, keksit, jäätelö ja sipsit.
Seuraukset
Syömishäiriön seurauksena voi olla erilaisia suun sairauksia, kuten hampaiden reikiintyminen, ientulehdukset ja suun haavaumat. Bulimiasta voi myös seurata kuukautisten pois jääminen, sydämen vakaviakin rytmihäiriöitä ja nestehukkaa. Itsehoitona on laihduttamisen lopettaminen, terveellinen ruokavalio ja säännöllinen ruokailurytmi. Bulimiasta kärsiviä kehotetaan välttämään painon mittaamista.
Eräs vaarallinen bulimiaan mahdollisesti liittyvä fyysinen oire on sydämen rytmihäiriö tai pahimmillaan sydänkohtaus. Tämän saa aikaan elimistön elektrolyyttien ja suolojen epätasapaino, johon toistuva oksentaminen saattaa johtaa.
Bulimia saattaa aiheuttaa fyysisiä oireita. Vaikka sairaus vaatii hoitoa, siihen liittyvä kuolleisuus ei ole yhtä korkea kuin anorektikoilla. Yleensä fyysiset komplikaatiot ovat hyvänlaatuisia. Bulimia voi jatkuvan oksentelun seurauksena aiheuttaa pitkäaikaista pahoinvointia, hammasvaivoja, ruokatorven refluksitautia, anemiaa, elimistön dehydraatiota, hyponatremiaa sekä turvotusta poskissa. Potilaat valittavat monesti myös ummetuksesta ja vatsan toimintahäiriöistä. Naisilla kuukautiset saattavat jäädä väliin. Koska bulimia johtaa itseinhon tunteisiin ja toisinaan suoranaiseen itsetuhoisuuteen, itsemurhan riski on kasvanut.
Esiintyvyys
Bulimia on useimmiten nuorten tyttöjen ja naisten häiriö, mutta sitä esiintyy myös muilla. Se alkaa yleensä 15–25-vuotiaana epäonnistuneen laihdutusyrityksen seurauksena. Joidenkin tutkimusten mukaan joka kymmenes nuori nainen täyttää taudin kriteerit. Ajoittaisia oireita esiintyy 20–40 prosentilla nuorista naisista.
Bulimiaa esiintyy eniten nuorilla naisilla, ja sairauden keskimääräinen puhkeamisikä on hieman korkeampi kuin anoreksiassa. Sen on arvioitu olevan noin 18 vuotta. Kaikki tapaukset eivät kuitenkaan tule ilmi, eikä bulimia useinkaan tule esille perusterveydenhuollossa.
Ihanaa
”Ihanaa” on Kristiina Wheelerin 16. toukokuuta 2011 julkaistu single, joka sai radioensisoittonsa 12. toukokuuta 2011 Radio Aalto-kanavalla. Kappale on toinen single Wheelerin helmikuussa 2012 julkaistulta Sirpaleista koottu -albumilta.
Bulimia nervosa
Esiintyvyys
Bulimia on yleisempi ilmiö kuin anoreksia. Noin viiden prosentin suomalaisista uskotaan sairastuvan siihen elämänsä aikana. Alle 30-vuotiailla naisilla esiintyvyys on tätä suurempi. Varsinainen bulimia on todettavissa muutamalla prosentilla naisista, mutta sairauden tiettyjä piirteitä esiintyy huomattavasti useammilla.
Ligretto
Jos pelaajia on useampi kuin neljä, täytyy omistaa useampi kuin yksi korttipakka. Pakkoja on kolmea eri väriä (sininen, punainen ja vihreä) ja jokaisesta pakasta riittää kortteja neljälle.
Bulimia nervosa
Esiintyvyys
Miesten prosentuaalisesta osuudesta buliimikoista ei ole tarkkoja tietoja. Sairaus on kuitenkin heillä yleistymässä. Eräiden arvioiden mukaan heitä on potilaista noin 5 prosenttia, joidenkin peräti 25 %. Bulimia on lähinnä hyvinvointivaltioiden ongelma, ja myös Suomessa esiintyvyys on huomattavasti kasvanut.
Sketsejä radiossa
Sketsejä radiossa on Lapinlahden Lintujen järjestyksessään neljästoista kokoelmalevy. Se julkaistaan 8. maaliskuuta 2013. Kokoelma sisältää yhtyeen radiosketsejä 1980-luvun Radio Top One -sarjasta.
Bulimia nervosa
Esiintyvyys
Tutkimusten mukaan bulimian esiintyvyys on huomattavasti korkeampi diabeetikoilla kuin muilla ihmisillä. Seksuaalisella suuntautumisella on todettu olevan hieman merkitystä bulimian puhkeamiseen. Homo- ja biseksuaalisilla pojilla ja miehillä sen riski on kasvanut.
Ihanaa
Musiikkivideo
Samana päivänä itse singlen kanssa julkaistava musiikkivideo kuvattiin pääsiäisenä laulaja Cristal Snown ohjauksessa. Videota kuvattiin muun muassa Helsingin päärautatieasemalla.
Fylakopí
Fylakopí (myös Filakopí, Phylakopi) on Kreikan kylä, joka sijaitsee Míloksen saaren pohjoisosan rannikolla. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylä on osa Triovasáloksen kyläyhdyskuntaa ja sen väkiluku on 3 (vuonna 2011).
Bulimia nervosa
Diagnoosi ja hoito
Diagnoosi tehdään oireiden perusteella. ICD-10-tautiluokituksen mukaan bulimian diagnostiset kriteerit täyttyvät, jos potilaalla:
Arviolta ainoastaan noin yksi kuudesta buliimikosta havaitaan perusterveydenhuollossa. Oireita salaillaan, ja lääkärissä käydään tavallisesti vain bulimian aiheuttamien fyysisten terveysongelmien johdosta. Esimerkiksi hampaiden kiillevauriot saatetaan havaita, mutta tämä ei riitä diagnoosin asettamiseen. Olennaista diagnoosin saamisen kannalta on luottamuksellinen hoitosuhde ja potilaan oma avoimuus oireiden suhteen.
Fylakopí
Kykladinen asutus
thumb|left|250px|Fylakopín arkeologista aluetta. thumb|left|180px|[[Liitokalat|Liitokala Fylakopísta löydetyssä seinämaalauksessa.]]
Bulimia nervosa
Diagnoosi ja hoito
On tärkeää saada buliimikko omaksumaan normaalit ruokatottumukset. Yleensä hoitona käytetään psykoterapiaa, ravitsemusterapiaa ja lääkitystä. Fluoksetiini on todettu varsin tehokkaaksi sairauden hoidossa. Lääkehoidon jälkeen oireiden uusiutumisen riski on kuitenkin korkea. Hoito on sitä tehokkaampaa, mitä varhaisemmassa vaiheessa sairaus havaitaan ja sitä aletaan hoitaa.
Kognitiivinen käyttäytymisterapia ja interpersoonallinen terapia on bulimian hoidossa tehokasta. Syömishäiriöistä kärsiviä saatetaan hoitaa myös ryhmäterapialla.
Fylakopí
Kykladinen asutus
Fylakopín esihistoriallisen asutuksen historia koostuu useista vaiheista. Ensimmäinen vaihe (Fylakopín kulttuuri I) käsittää noin vuodet 2300–2000 eaa. Tuolloin asutus oli levinnyt jo noin 200 metrin pituiselle alueelle, eli se oli tuon ajan asutukseksi suhteellisen suurikokoinen. Toisessa vaiheessa noin vuosina 2000–1600 eaa. (Fylakopín kulttuuri II) asutus ympäröitiin muureilla. Noin 1600 eaa. asutus tuhoutui tulipalossa mahdollisesti hyökkäyksen seurauksena. Asutus rakennettiin uudelleen ja sai kolmannessa vaiheessa noin ajalla 1600–1400 eaa. vaikutteita minolaisesta kulttuurista ja neljännessä vaiheessa vuodesta 1400 eaa. eteenpäin mykeneläisestä kulttuurista. Mykeneläisenä aikana paikalle rakennettiin palatsi. Asutus hylättiin noin vuonna 1100 eaa.
Bulimia nervosa
Ennuste
Bulimia on parannettavissa oleva häiriö – noin puolet potilaista pääsee ajan myötä kohtauksista eroon. Yleensä itsetunnon kohentuessa myös bulimiaoireet vähenevät, ja vain viidenneksellä sairaus jää erittäin pitkäaikaiseksi. Yleensä sairauden puhkeamisesta hoidon aloittamiseen kuluu varsin pitkä aika, sillä kohtaukset pidetään salassa. Naisilla tämä aika on erään tutkimuksen mukaan noin 4,2 vuotta, miehillä vielä enemmän. Osaltaan bulimian havaitsemisen vaikeuteen vaikuttaa myös se, että sairastuneen painoindeksi saattaa, toisin kuin anorektikoilla, pysyä normaalin rajoissa (noin 20–25).
Bulimian ennustetta heikentävät sen mahdollisesti aiheuttamat masennus- ja ahdistusoireet sekä päihdeongelmat. Bulimia aiheuttaa lisäksi kaliumhukkaa.
Gile Steele
Gile Steele (24. syyskuuta 1908 Ohio – 16. tammikuuta 1952 Culver City, Kalifornia) oli yhdysvaltalainen puvustaja. Hän aloitti uransa Metro-Goldwyn-Mayerilla.
Bulimia nervosa
Ennuste
Bulimian aiheuttamat kuolemantapaukset ovat todennäköisesti paljon yleisempiä kuin tilastot näyttävät. Bulimiaan liittyy monia hengenvaarallisia sivuoireita, eikä näihin kuolleen henkilön kuolinsyytä yhdistetä bulimiaan. Kuolema saattaa ilmetä esimerkiksi sydänongelmien seurauksena, ja sydänkohtaus onkin yksi yleisimmistä sivuoireista. Bulimia kasvattaa kallonsisäistä painetta, ja tämä saattaa niin ikään olla vaarallista. Bulimiasta toipuneilla on vielä jälkeenpäin kasvanut alttius syömishäiriöille.
Ligretto
Ensimmäinen versio Ligretosta syntyi 1960-luvun alussa ja saavutti nykyisen muotonsa vuonna 1988 Michael Michaelsin suunnittelemana. Silloin Ligreton julkaisi saksalainen Rosengarten Spiele -yhtiö.
Fylakopí
Kykladinen asutus
Arkeologiset kaivaukset alueella on suorittanut British School at Athens eli brittiläinen arkeologinen instituutti Ateenassa. Ne alkoivat vuosina 1896–1899 ja lisää kaivauksia on suoritettu vuosina 1911, 1963 ja 1974–1977. Suuri osa asutuksesta on nykyisin merenpohjassa.
Ligretto
Suomessa Ligrettoa levittää Tactic Games Oy.
Pelin tavoite
Tavoite on päästä eroon omasta pöydälle jäävästä kymmenen kortin pakasta ennen muita ja saada mahdollisimman paljon omia korttejaan pelipöydälle.
Pelin kulku ja säännöt
Jokainen pelaaja valitsee oman symbolinsa ja kerää siihen kuuluvat kortit. Oma pakka sekoitetaan ja siitä lasketaan kymmenen kortin pino, joka asetetaan pöydälle numeropuoli alaspäin. Tämän pinon viereen kolmen kortin rivi numeropuoli ylöspäin. Käteen jäävä korttipakka pidetään numeropuoli alaspäin.
Pelin alkaessa joku pelaajista huutaa Ligretto ja peli voi alkaa. Pelipöydälle voi laittaa vain numeron yksi, jonka päälle numeroita saa laittaa numerojärjestyksessa nousevassa järjestyksessä (1,2,3,4 jne.), mutta kuitenkin vain samaa väriä (sinisen ykkösen päälle sininen kakkonen jne.). Pöydällä olevien pinojen määrällä ei ole väliä. Samanvärisiä pinoja voi olla useampi. Kun pino on täynnä, eli siihen on laitettu numero 10, siirretään se pois pelilaudalta tai käännetään päällimmäinen numero nurinpäin.
Korttien asettaminen pelipöydälle tapahtuu kahdella eri tapaa. Voi joko siirtää kortin omasta kolmen kortin rivistä pelipöydälle, jolloin kymmenen kortin pinosta käännetään yksi kortti oikeinpäin käytetyn tilalle. Kortteja voi kääntää niin kauan kuin kortteja riittää pinossa, kuitenkin niin, että rivissä on samaan aikaan vain kolme korttia. Toinen vaihtoehto on kääntää nopeasti kädessä olevasta pinosta kolme korttia eteensä ja katsoa, käykö nyt päällimmäisenä oleva kortti pelipöydälle. Jos kortti käy, sen voi siirtää pöydälle, jos ei, jatkaa pelaamista samalla tavalla, kääntämällä kolme korttia. Kun kaikki kädessä olevat kortit on käännetty ympäri, käännetään se takaisin nurinpäin ja jatketaan kääntämällä joka kerta kolme korttia.
Kun joku pelaaja saa käännettyä viimeisenkin kortin kymmenen kortin pinostaan oikein päin (rivissä olevia kolmea korttia ei tarvitse käyttää), hän huutaa Ligretto ja kierros päättyy. Jokainen laittaa kädessään olevan korttipakan sivuun, mukaan lukien ne kortit, joita on juuri kääntänyt pöydälle etsiessään sopivaa korttia. Sen jälkeen pelaajat laskevat kymmenen kortin pinoon jäävät kortit ja kertovat lukumäärän kahdella, tästä syntyy miinuspisteet. Jos pelaajalle jää pinoon neljä korttia, hän saa 8 miinuspistettä. Seuraavaksi jaetaan pelipöydässä olevien pinojen kortit omistajilleen ja jokainen laskee omat korttinsa. Korttien määrä kertoo pelaajan saamat pisteet. Näin saavutetuista pisteistä vähennetään pelaajan saamat miinuspisteet, jolloin saadaan kierroksen lopullinen pistemäärä. Pistemäärät merkitään ylös erilliselle lapulle ja jatketaan seuraavalle kierrokselle, joka toimii samalla tavalla kuin ensimmäinenkin. Peliä voi jatkaa niin kauan kuin haluaa, aluksi määritetyn pisterajan mukaan. Kun joku pelaajista saavuttaa ennaltamääritetyn pisterajan, hän voittaa koko pelin.
Bulimia nervosa
Historia
Bulimian ja muiden syömishäiriöiden tutkiminen on yleistynyt huomattavasti vasta 1900-luvun lopulla.
Bulimia nervosan kuvasi sairautena Lontoon Royal Free Hospitalissa työskennellyt psykiatri Gerald Russell vuonna 1979. Sairautta luultiin vielä silloin erittäin harvinaiseksi.
Bulimiaan viittaavia tapauksia tunnetaan lukuisia jo hyvin varhaisilta ajoilta, muun muassa Antiikin Roomasta. Bulimiaa kuvattiin muutamia kertoja 1700-luvulla. Termi mainittiin jo Encyclopedia Britannican ensimmäisessä painoksessa vuonna 1797, vaikka englannin kielellä bulimiaan viittaavia oireita oli kuvattu jo aiemmin.
Aina 1970-luvulle bulimia oli psykiatrienkin keskuudessa varsin huonosti tunnettu ilmiö. Bulimia ja muut syömishäiriöt ovat nykyajan länsimaisessa yhteiskunnassa yleistyneet selvästi.
Termi "bulimia" on johdettu kreikan kielestä, βουλῑμια. βους (bous) merkitsee härkää ja λῑμος (līmos) nälkää; bulimia merkitsee näin ollen "härännälkää".
Kirjallisuus
Bulimiaa on käsitelty lukuisissa kirjallisuuden teoksissa, mm:
Ernst Palmén
Ernst Palmén voi tarkoittaa seuraavia:
Rita Jeptoo
pienoiskuva|Rita Jeptoo [[Bostonin maratonilla 2013.]] Rita Jeptoo Sitienei (s. 15. helmikuuta 1981) on kenialainen kestävyysjuoksija, joka on keskittynyt maratonjuoksuun. Hän on voittanut Bostonin maratonin kolme kertaa, minkä lisäksi hän on voittanut Chicagon, Tukholman ja Milanon maratonit. Jeptoo sijoittui maratonilla seitsemänneksi sekä 2005 Helsingin että 2007 Osakan MM-kilpailuissa. Vuoden 2004 puolimaratonin MM-kilpailuissa hän sijoittui 14:nneksi. Vuoden 2006 maantiejuoksun maailmanmestaruuskilpailuissa (20 km) hän sijoittui kolmanneksi ja sai joukkuekilpailusta kultaa.
Vuonna 2014 Jeptoo jäi kiinni epon käytöstä. Kenian yleisurheiluliitto antoi hänelle kahden vuoden kilpailukiellon. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen, joka pidensi kilpailukiellon neljään vuoteen.
Final Fantasy Collection
Final Fantasy Collection on Japanissa vuonna 1999 PlayStationille julkaistu kokoelma, johon kuuluu kolme Squaren kehittämää roolipeliä, Final Fantasy IV, Final Fantasy V ja Final Fantasy VI. Pelien alkuperäiset versiot kehitettiin Super Family Computerille, ja Collectionin lisäksi ne ovat ilmestyneet PlayStationille erillisinä peleinä. Final Fantasy Collectionista julkaistiin myös rajoitettu 50 000 kappaleen erä, johon lukeutui pelien ohella Final Fantasy -aiheinen herätyskello.
Final Fantasy Collectionin pelimekaniikka, grafiikka ja audio eivät sisällä huomattavia eroja Super Famicom -versioihin nähden. Collectionin peleihin on kuitenkin lisätty PlayStationin tehojen mahdollistamia animaatioita ja bonusgallerioita.
Länsimaiset vastineet
Japanin ulkopuolella Final Fantasy Collectionia ei julkaistu, mutta sen sisältämät pelit tulivat silti saataville eri muodoissa Pohjois-Amerikan ja Euroopan markkinoille. Parhaiten kokoelmaa vastaa Final Fantasy Anthology, jonka amerikkalainen julkaisu sisältää Final Fantasy V:n ja Final Fantasy VI:n, eurooppalainen taas näistä ensimmäisen sekä Final Fantasy IV:n. Euroopassa Final Fantasy VI tuli saataville yksittäisenä pelinä; Pohjois-Amerikassa Final Fantasy IV ilmestyi Final Fantasy Chronicles -kokoelman ohessa.
Vastaanotto
Final Fantasy Collectionia myytiin pelin julkaisuvuonna yli 400 000 kappaletta, minkä ansiosta se oli vuoden 31. parhaiten myynyt japanilainen konsolipeli. Shūkan Famitsū -lehti antoi pelille arvosanaksi 54/60, joka perustui kuuden eri arvostelijan yhteistulokseen. Arvioijista kaksi antoi pelille täydet 10 pistettä.
Space Avenue
Space Avenue on 1997 julkaistu Waltarin kuudes albumi.
Albumi ylsi Suomen virallisen listan sijalle 5.
Samuelin Poloneesi
Samuelin Poloneesi on kansanmusiikkitapahtuma, joka kiertää vuosittain eri paikkakunnilla. Se on Suomen Kansanmusiikkiliiton vuosittainen päätapahtuma ja talvikauden suurin kansanmusiikkitapahtuma Suomessa.
Samuelin Poloneesiin osallistuu sekä alan harrastajia että ammattilaisia. Ohjelmisto pyritään rakentamaan mahdollisimman monipuoliseksi. Järjestävällä paikkakunnalla konsertteja pidetään kouluissa, päiväkodeissa, kauppakeskuksissa, sairaaloissa, pubeissa ja konserttisaleissa.
Tapahtuma on järjestetty vuodesta 1972 alkaen, kymmenenä ensimmäisenä vuonna Finlandia-talossa. Helsingissä se järjestetään edelleen noin joka kolmas vuosi.
Uusimmat tapahtumat
Poloneesi järjestettiin vuonna
Aiheesta muualla
Samuelin Poloneesin kotisivu
Lego Space
Lego Space on tieteisfiktiosta ammentava Lego Groupin lelutuotesarja, joka keskittyy avaruusseikkailuihin. Lego Space on yksi pitkäkestoisimmista Lego-teemoista ja se lasketaan yhdeksi kolmesta ”ydinteemasta” Lego Cityn ja Lego Castlen ohella.
Ensimmäiset Lego Space -tuotteet julkaistiin vuonna 1978, samoihin aikoihin jolloin Lego System -tuotesarja kehittyi nykyiseen muotoonsa ja Lego-minihahmot lanseerattiin. Kuten muutkin SYSTEM-sarjan ydinteemat, Space rakentuu useasta samantyylisestä teemasta, jotka on julkaistu peräkkäin. Space-teeman alateemoissa on ollut muutamien vuosien tauko vuosina 2000 ja 2002–2007. Tämän tauon uskotaan johtuneen Lego Star Wars -teeman alkamisesta ja siihen liittyvistä lisenssisopimuksista.
Space-teeman ja sen alateemojen settikokonaisuudet rakentuvat hyvin samoin kuin muidenkin System-sarjojen.
Alateemat
Lego Space -tuotesarjaan on kuulunut useita erilaisia alateemoja.
Toccata (Prokofjev)
Toccata d-molli op. 11 on Sergei Prokofjevin pianokappale vuodelta 1912. Säveltäjä itse kantaesitti toccatan Petrogradissa 10. joulukuuta 1916. Teos on erittäin vaativa, ja se kuuluu pianotaiturien näytöskappaleisiin. Kappaleesta on julkaistu useita levytyksiä; esittäjiin kuuluu mm. Vladimir Horowitz.
Rheasilvia
pienoiskuva|254px|Rheasilvia [[Dawn (luotain)|Dawn-luotaimen kuvassa]] pienoiskuva|254px|Vestan eteläosan [[topografiakartta, jossa Rheasilvia ja Veneneia näkyvät selvästi. Valkoinen ja puinainen ovat korkeimpia, vihreä ja sininen matalampia alueita.]] Rheasilvia on valtava törmäyskraatteri protoplaneetta-asteroidi Vestan pinnalla. Se on Vestan suurin kraatteri ja lähes yhtä leveä kuin Vesta itse. Kraatteri on geologisessa mielessä suhteellisen nuori, sillä se syntyi noin miljardi vuotta sitten. Vestan Divalia Fossae-repeämälaaksot ovat todennäköisesti syntyneet kraatterin muodostaneen törmäyksen voimasta. Lisäksi monet pienet V-tyypin asteroidit, sekä howardiitti-meteoriitit ovat todennäköisesti Rheasilvian muodostuessa Vestasta irronnutta ainesta. Kraatteri on nimetty Vestan neitsyt Rhea Silvian mukaan.